मन्दिरै मन्दिरको शहर मानिने काडमाडौं उपत्यकालगायत अन्य क्षेत्रमा रहेका मठ–मन्दिरमा समेत बर्सेनि लाखौं विदेशी तीर्थयात्रीको आगमन हुने गरेको छ । ती तीर्थयात्रीले तीर्थाटनदेखि दर्शनसम्मका क्रममा थुप्रै समस्या भोगिरहेका हुन सक्छन् । यसरी अर्को मुलुकबाट आउने तीर्थयात्रीले भोग्नुपर्ने समस्या भनेको शौचालय तथा पानीको राम्रो व्यवस्था नहुनु र छिटोछरिटो र सहज ढंगले मठ–मन्दिरको दर्शन गर्ने व्यवस्था नहुनु हो ।
